*Приложение*

**П Р О Е К Т НА Д О Г О В О Р**

**№.............................**

 Днес, ………...2015 г., на основание чл.92а, ал.7 от Закона за обществени поръчки и във връзка с чл.41 от същия, в гр. Севлиево се сключи настоящия договор между:

**ОБЩИНА СЕВЛИЕВО** със седалище и адрес на управление гр.Севлиево, пл.”Свобода” № 1, ЕИК: 000215889, представлявана от д-р Иван Тодоров Иванов – кмет, наричана по-нататък за краткост **ВЪЗЛОЖИТЕЛ** от една страна

И

 **.........................,** със седалище и адрес на управление – адрес:................, ЕИК ................, представлявано от ...................... - .............., наричан накратко **ИЗПЪЛНИТЕЛ**, от друга страна, за следното:

**І. ПРЕДМЕТ НА ДОГОВОРА**

**Чл. 1** (1) **Възложителят** възлага и **Изпълнителят** приема да извърши услуга с предмет: Възлагане на допълнителна услуга за изготвяне на архитектурно заснемане и обследване за енергийна ефективност на СОУ «Васил Левски», гр. Севлиево**, представляващ допълнително РЗП 2 802 кв. м.,** съгласно Техническа спецификация на **Възложителя** и при условията и сроковете, посочени в този договор.

**ІІ. ЦЕНА НА ДОГОВОРА**

**Чл. 3 (1) Изпълнителят** ще извърши услугата на цена....................лв. /*словом ................................................... лева*/ без ДДС или .................... лв. /*словом...................................................лева*/ с ДДС на кв.м. РЗП.

**(2)** **Възложителят** не дължи, каквото и да е плащане, при никакви условия, извън цената по ал. 1.

 **ІІІ. ПЛАЩАНИЯ**

**Чл. 4** Не се предвижда авансово плащане по настоящия договор.

**Чл. 5** Окончателно плащане - оставащата сума по договора и се извършва въз основа на представената документация по чл. 10, ал. 2 от настоящия договор. Плащането се извършва по сметка на **Изпълнителя** в срок до 30 (тридесет) календарни дни след подписването на протокол за приемане на архитектурното заснемане и обследване на сградата и представена фактура оригинал.

**ІV. СРОК НА ИЗПЪЛНЕНИЕ**

**Чл. 6. (1)** Настоящият договор влиза в сила от момента на подписването му от двете страни.

**(2)** За пълно изпълнение на дейността Изпълнителят разполага със срок в размер на ……………………….работни дни от подписване на настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл. 7 (1)** **Възложителят** има право:

1. да получиуслугата,уговорена с този договор, в срока и при условията на същия;
2. при поискване да получава от **Изпълнителя** информация за хода на изпълнението по този договор;
3. да изисква, при необходимост и по своя преценка, мотивирана обосновка от страна на **Изпълнителя** на представеното от него изпълнение по този договор;
4. да изисква от **Изпълнителя** преработване или доработване на елементи от изпълнението по този договор, в случаите, когато същото е непълно или не съответства като съдържание и качество на изискванията му;
5. да не приеме изпълнението по този договор, ако то не съответства в значителна степен по обхват и качество на изискванията му, и не може да бъде изменено, допълнено или преработено;
6. да развали този договор едностранно, в случай, че **Изпълнителят** не изпълнява възложеното в обема, срока и при условията на договора;
7. да проверява по всяко време изпълнението на възложената работа по този договор, без да създава пречки на **Изпълнителя**;
8. **Възложителят** придобива изключително право на ползване на резултатите като правото на ползване се реализира без съгласието на автора за целта, за която са били поръчани. Всички претенции на трети лица относно авторство са за сметка на **Изпълнителя**, без да се засяга имуществената сфера на **Възложителя.**

**Чл. 8 (1) Възложителят** се задължава:

1. да изплаща уговореното възнаграждение на **Изпълнителя** в размера и при условията и сроковете на този договор;
2. да предостави на **Изпълнителя** необходимата информация и документи преди започване на изпълнението на настоящия договор;

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9 Изпълнителят** има право:

1. да получи уговореното възнаграждение, при условията и сроковете на този договор, при коректно изпълнение на задълженията по него;
2. да изисква и да получава от **Възложителя** необходимото съдействие за осъществяване на услугата, предмет на настоящия договор.
3. да получи от **Възложителя** необходимата информация и документи преди започване на работа по настоящия договор.
4. да изисква от **Възложителя** приемането на работата при условията и сроковете на този договор;

**Чл. 10 (1) Изпълнителят** се задължава:

1. да изпълни услугата, предмет на настоящия договор, в срок и срещу договорената цена, в съответствие с изискванията на Възложителя, посочени в Техническите спецификации – неразделна част от настоящия договор.
2. да информира **Възложителя** за всички пречки, възникващи в хода на изпълнението, като може да иска от **Възложителя** указания за отстраняването им;
3. да изпълнява указанията и изискванията на **Възложителя**;
4. да отстранява посочените от **Възложителя** недостатъци и пропуски в изпълнението за своя сметка;
5. да поддържа валидна застраховка за рисковете на своята професионална дейност в целия период на изпълнение.
6. да не възлага работата или части от нея на подизпълнители, извън посочените в офертата на **Изпълнителя**;
7. да се придържа към всички приложими закони и подзаконови нормативни актове, имащи пряко отношение към изпълнението на този договор;

**(2)** Изпълнителят изготвя документацията по договора, както следва:

 т.1 Доклад на хартиен носител – 1 бр.оригинал и 2бр.копия. и магнитен носител 2 бр.;

т.2 Резюме – на хартиен носител – 1 бр. оригинал и 2бр.копия и магнитен носител – 2 бр. във формат на файла .xls

т.3 Сертификат оригинал – на хартиен носител.

т.4 Декларация за липса на обстоятелствата по чл.23, ал.4 от Закон за енергийна ефективност.

**VІІ. ПРЕДАВАНЕ И ПРИЕМАНЕ НА РАБОТАТА**

**Чл. 11** (1) Предаването на документите, касаещи този договор, се извършва чрез протокол, подписан от **Възложителя и Изпълнителя.**

(2) След приемане на изготвените документи по реда на ал.1 **Възложителят** има право в 10-дневен срок да изрази своето становище по представените документи, като в случай на противоречие с действащото законодателство, има право мотивирано да го върне за преработване.

(3) **Изпълнителят** е длъжен да отрази направените коментари, в срока посочен от Възложителя, като предаването и приемането на преработените документи се извършва по реда на ал.1.

(4) Окончателното приемане на работата от страна на **Възложителя** се извършва с протокол, подписан от страните, съдържащ изрично изявление за приемане на съответния резултат.

(5) За работата, действията и бездействията на екипа на **Изпълнителя** във връзка с изпълнение на договора, **Изпълнителят** отговаря като за своя работа, действия и бездействия, както пред **Възложителя**, така и пред трети лица. **Изпълнителят** носи отговорност за качеството на работа на експертите, които предлага на разположение на **Възложителя.**

**VІІІ. ГАРАНЦИЯ ЗА ИЗПЪЛНЕНИЕ**

**Чл. 12** **(1)** Внесената гаранцията за изпълнение в размер на 3% от цената на договора без ДДС или 267,72 (словом.двеста шестдесет и седем лева и седемдесет и две стотинки) лева е със срок на валидност 30 (тридесет) календарни дни след приемането на изпълнението на договора.

**(2)** Гаранцията за изпълнение или остатъкът от нея след усвоени суми за неустойки се освобождава в срок до 30 (тридесет) календарни дни след приемането на изпълнението на договора.

**(3)** Гаранцията за изпълнение или части от нея се усвоява от **Възложителя** при дължими суми за неустойки.

**(4)** Гаранцията за изпълнение се задържа от **Възложителя,** ако в процеса на неговото изпълнение възникне спор между страните, който е внесен за решаване от компетентен съд.

**(5)** В случаите по ал. 2 **Възложителят** освобождава гаранцията за изпълнение, без да дължи лихви за периода, през който средствата са престояли при него.

**ІХ. НЕУСТОЙКИ И ОБЕЗЩЕТЕНИЯ**

**Чл. 13. (1**) В случай на пълно или на некачествено неизпълнение на задължението на **Изпълнителя** по чл.1, същият дължи на **Възложителя** неустойка в размер на 20% от стойността на договора, като плащане от **Възложителя** не се дължи.

**(2)** В случай на частично неизпълнение на задължението на **Изпълнителя**  по чл.1 , същият дължи на **Възложителя** неустойка в размер на 10% от стойността на договора.

**(3)** При забава на **Изпълнителя** при изпълнение на услугата, същият дължи неустойка в размер на 0,5 % от стойността на договора за всеки просрочен ден, но не повече от 10% от тази стойност.

**(4) Изпълнителят** се освобождава от отговорност за забава, когато същата се дължи на неизпълнение на задължение на **Възложителя.**

**(5)** При забава на плащане от страна на **Възложителя,** същият дължи на **Изпълнителя** неустойка в размер на 0,5% от фактурната стойност за всеки просрочен ден, но не повече от 10% от фактурната стойност.

**(6)** Заплащането на уговорената неустойка не лишава изправната страна от възможността да претендира за обезщетение за претърпени вреди и пропуснати ползи по общия ред.

**Х. НЕПРЕОДОЛИМА СИЛА**

**Чл. 14. (1)** Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила, в това число и за причинените от това неизпълнение вреди.

**(2)** Ако страните са били в забава преди възникването на непреодолимата сила, те не могат да се позовават на последната при неизпълнение на задълженията си по договора.

**(3)** По смисъла на този договор непреодолима сила са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

**(4)** Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то тя е могла да бъде преодоляна.

**(5)** Страната, изпълнението на чието задължение е възпрепятствано от непреодолима сила, е длъжна в тридневен срок писмено да уведоми другата страна за настъпването й, съответно – за преустановяване въздействието на непреодолимата сила.

**(6)** Когато обстоятелства от извънреден характер, които се определят като непреодолимата сила, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява другата страна за спиране на изпълнението на договора до отпадането на непреодолимата сила.

**(7)** След отпадане на обстоятелства от извънреден характер, които се определят като непреодолимата сила, страната, която е дала известието по ал. 6, в 5 (пет) дневен срок писмено с известие уведомява другата страна за възобновяване на изпълнението на договора.

**(8)** Ако след изтичане на 5 (петдневния) срок, страната, която е дала известието по ал.6, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 (пет) календарни дни.

**(9)** Ако и след изтичане на срока, определен в известието по ал. 8, страната, която е дала известието по ал. 6, не възобнови изпълнението на договора, изправната страна има право да прекрати договора и да получи неустойката за неизпълнение на договора.

**(10)** Страната, изпълнението на чието задължение е възпрепятствано от непреодолимата сила, не може да се позовава на нея, ако не е изпълнила задължението си по ал. 4.

**XI. ПРЕКРАТЯВАНЕ НА ДОГОВОРА**

**Чл. 15 (1)** Настоящият договор се прекратява при следните хипотези:

1. с изпълнение на задълженията на страните по него.
2. по взаимно съгласие между страните, изразено в писмена форма.
3. при виновно неизпълнение на задълженията на една от страните по договора – с 5 – дневно писмено предизвестие от изправната до неизправната страна.
4. по реда на чл.43 от ЗОП.

**(2) Възложителят** може да прекрати договора без предизвестие, когато **Изпълнителят:**

1. забави изпълнението на задълженията си по договора с повече от 10 кал. дни.

2. не отстрани в разумен срок, определен от **Възложителя,** констатирани недостатъци.

3. не изпълни точно някое от задълженията си по договора.

4. използва подизпълнител, без да е декларирал това в офертата си.

5. бъде обявен в неплатежоспособност или когато бъде открита процедура за обявяване в несъстоятелност или ликвидация.

**XII. ПРИЛОЖИМО ПРАВО**

**Чл. 16** Всички допълнително възникнали спорове по договора ще се решават от двете страни чрез преговори.

**Чл. 17** В случай на невъзможност за разрешаване на споровете по пътя на договарянето, то всички спорове ще се решат от компетентния български съд, съгласно действащото в Република България законодателство.

#### ХІІІ.ЗАКЛЮЧИТЕЛНИ УСЛОВИЯ

**Чл. 18** Всяка от страните по този договор се задължава да не разпространява информация за другата страна, станала и известна при или по повод изпълнението на този договор.

**Чл. 19** За неупоменати в този договор условия, се прилагат общите и специални нормативни актове, уреждащи тази дейност.

Банкова сметка на изпълнителя:

При банка: ..............................

BIC: .......................

 IBAN: .........................

Този договор се състави, подписа и подпечата в 3 (три) еднообразни екземпляра, от които два за **Възложителя** - Община Севлиево, един за **Изпълнителя.**

Съгласували

н-к отдел “Финансово - счетоводен”:

/Таня Станева/

Юрист:

/..................................../

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

ОБЩИНА СЕВЛИЕВО .......................

**КМЕТ**:……….………… **............................**

 **/Д-р Иван Иванов/** **/.............................../**